CELEX: 62008CN0192
Language: et
Date: 2008-05-08 00:00:00
Title: Kohtuasi C-192/08: Eelotsusetaotlus, mille esitas Korkein hallinto-oikeus (Soome) 8. mai 2008 — TeliaSonera Finland Oy versus Viestintävirasto, iMEZ Ab

2.8.2008   
            
            
               ET
            
            
               Euroopa Liidu Teataja
            
            
               C 197/8
            
         Eelotsusetaotlus, mille esitas Korkein hallinto-oikeus (Soome) 8. mai 2008 — TeliaSonera Finland Oy versus Viestintävirasto, iMEZ Ab
   (Kohtuasi C-192/08)
   (2008/C 197/12)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus (Soome).
   Põhikohtuasja pooled
   
      Hageja/Kaebuse esitaja: TeliaSonera Finland Oyj
   
      Kostja/Vastustaja: Viestintävirasto, iMEZ Ab
   Eelotsuse küsimused
   
               1)
            
            
               Kas Euroopa Parlamendi ja nõukogu direktiivi 2002/19/EÜ (1) elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv) artikli 4 lõiget 1 tuleb direktiivi preambuli põhjendusi 5, 6 ja 8 ning direktiivi artiklit 8 ja artiklit 5 arvestades tõlgendada nii, et
               
                           1. a)
                        
                        
                           siseriiklikus õiguses võib sätestada nii nagu viestintämarkkinalaki § 39 esimeses lõiguski, et mis tahes telekommunikatsiooniettevõtja on kohustatud pidama teise telekommunikatsiooniettevõtjaga läbirääkimisi vastastikuse sidumise üle ja kui vastus sellel küsimusele on jaatav, siis
                        
                     
                           1. b)
                        
                        
                           kas riigi reguleeriv asutus võib otsustada, et läbirääkimiste pidamise kohustus on jäetud täitmata, kui telekommunikatsiooniettevõtja, kes ei oma märkimisväärset turujõudu, on pakkunud teisele ettevõtjale vastastikust sidumist tingimustel, mida mainitud asutus peab täiesti ühepoolseteks ja sellisteks, mis võivad takistada konkurentsile rajatud turu tekkimist jaemüügi tasandil, juhul kui need tingimused on tegelikult takistanud teisena mainitud ettevõtjal pakkumast oma klientidele võimalust saata telekommunikatsiooniettevõtja võrguga liitunud lõppkasutajatele multimeediasõnumeid ja kui vastus ka sellel küsimusele on jaatav, siis
                        
                     
                           1. c)
                        
                        
                           kas riigi reguleeriv asutus võib oma otsusega kohustada mainitud telekommunikatsiooniettevõtjat, kes niisiis märkimisväärset turujõudu ei oma, pidama heas usus läbirääkimisi teksti- ja multimeediasõnumiteenuste ettevõtjate vahel vastastikuse sidumise üle nii, et kaubanduspõhimõtetest lähtuvatel läbirääkimistel võetakse arvesse vastastikuse sidumise eesmärke ja et läbirääkimised toimuvad lähtuvalt sellest, et teksti- ja multimeediasõnumite koostalitusvõime ettevõtjate süsteemides on võimalik tagada mõistlikel tingimustel, nii et tarbijatel on võimalik kasutada telekommunikatsiooniettevõtjate teenuseid?
                        
                     
         
               2)
            
            
               Kas eelnevatele küsimustele antavat vastust mõjutab iMEZ Ab võrgu olemus ja see, kas iMEZ Ab-d tuleb pidada üldkasutatavate elektrooniliste telekommunikatsioonivõrkude operaatoriks?
            
         
      (1)  ELT L 108, lk 7.